Előterjesztés Zalakaros Város Önkormányzata Képviselőtestülete 2022. március 10-én tartandó ülésére
Napirend címe: Döntési javaslat a TOP PLUSZ 1.1.3-21 Helyi és térségi turizmusfejlesztés 
                           tárgyú felhívásra benyújtásra kerülő pályázat műszaki tartalmára vonatkozóan
Készítette: Illés Gabriella, projektmenedzser
Tisztelt Képviselő-testület!
Zalakaros Város Önkormányzat Képviselőtestülete a 28/2022. (II.22.) számú határozatában döntött arról, hogy támogatja Zalakaros Város Önkormányzata pályázata benyújtását a „Helyi és térségi turizmusfejlesztés c. TOP PLUSZ 1.1.3-21. kódszámú „pályázati eljárásban. A pályázat akcióterületeként a Zalakaros, 311/1 hrsz-ú ingatlant jelöte ki és egyetértett a célterület infrastrukturális, szolgáltatási elemeinek fejlesztésével, amelyek hozzájárulnak a már meglévő turisztikai attrakciók bővítéséhez. Határozatában felkérte a Zalakarosi Közös Önkormányzati Hivatalt a pályázati dokumentáció összeállítására, és annak soron következő képviselőtestületi ülésre való beterjesztésére.
A Képviselőtestület döntését követően Novák Ferenc polgármester egyeztetésre hívta a Turisztikai Nonprofit Kft. ügyvezetőjét Ódor Lászlót, Illés Gabriella projektmenedzsert és Czimondor Nándor alpolgármester urat, melynek keretében meghatározásra kerültek a benyújtandó pályázat főbb elemei és a projektelőkészítéshez kapcsolódó feladatok, határidők. 
Az egyeztetést követően a pályázatot az alábbi műszaki tartalommal javasoljuk benyújtani:
1. Rendezvénytér szilárd burkolatának igényspecifikus növelése, mely összességében mintegy 300 m2-t tesz ki. Várható költség: nettó 14,5 millió Ft, ez bruttó értéken 18,5 millió Ft.
2. Nyugat-keleti összekötő sétány árnyékolása. Várható költség: nettó 3,75 millió Ft, bruttó 4,8 millió Ft
3. Infrastrukturális fejlesztés keretében (Várható költség nettó 40-45 millió Ft, ami bruttó 50-57 millió Ft):
· A rendezvénytér villamos- és vízhálózat fejlesztése a már meglévő és a pályázat keretében kialakításra kerülő attrakciókhoz kapcsolódóan új áramvételi lehetőségek kiépítésével
· Ivókutak- és vízvételi helyek kialakítása
· Áramvételi helyek és közvilágítás kialakítása
4. Elárusító standok beszerzése ponyva tetővel (10 db) nettó 8 millió Ft, bruttó 10,16 millió Ft
5. Borházak beszerzése (2 db) nettó 15 millió Ft, bruttó 19,5 millió Ft
6. Utcai bútorzat és hulladékgyűjtők beszerzése:
· Kuube+ okospad napelemes töltővel, wifi csatlakozással, fedett kivitelben (2 db) a fitnesz park és a Korzó közötti területre. Költség: nettó 10 millió Ft, bruttó 13 millió Ft
· Kuube nano okospad napelemes töltővel, wifi csatlakozással nem fedett kivitelben a Korzó területére elhelyezve (2 db). Költség: nettó 4 millió Ft bruttó 5,08 millió Ft.
· Hulladékgyűjtők egységesítése és az utcai szelektív hulladékgyűjtés megvalósítása érdekében 15 db hulladékgyűjtő edény beszerzése. Költség: nettó 9 millió Ft, bruttó 11,43 millió Ft. 
7. Információs tábla (4db) nettó 8 millió, bruttó 10,16 millió Ft (MMCITE vagy Kuube)
8. MMCITE utca bútor beszerzés, a megrendelő általi elképzelések alapján a cég látványterveket készít, mely alapján igényspecifikusan kiválasztásra kerülnek a megvásárolni kívánt bútorok. Ezek a bútorok zöld illetve burkolattal ellátott területre egyaránt telepíthetők. Az előzetes egyeztetések alapján a cég egy pilot tervet is adna a projektünkhöz, mert számára a Zalakaros név komoly reklámhordozó értékkel bírna. Költség: nettó 40 millió, bruttó 50,8 millió Ft.
9. Kamasz szakasz kialakítása kültéri kondicionális- és sporteszközök telepítésével, mely egy nagyon innovatív, Magyarországon még új szabadidős sziget fiatalok számára, mely lehetőséget biztosít a közösségi együttlétre és közben a fölösleges energiák levezetésére úgy, hogy okospadok veszik körbe őket lehetővé téve a folyamatos „lógást” a közösségi hálón. Nettó 20 millió Ft, bruttó 25,4 millió Ft
10. Kerékpár pumpapálya használható bármilyen kerékpárral, rollerrel, gördeszkával, görkorcsolyával. A pumpapálya egy modern közösségi tér, egészen kis kortól, akár futóbiciklivel is lehet használni. Rendszeres használatával a közlekedésben is magabiztosabb lesz a bringázás. Alkalmas sportbemutatók, oktatás és versenyek lebonyolítására. Költsége: nettó 10 millió Ft, bruttó 12,27 millió Ft. A pályához kapcsolódóan eszközök beszerzése nettó 10 millió Ft, bruttó 12,7 millió Ft
11. PANNA pálya és focibilliárd pálya telepítése: A Panna Futball pörgős, egy az egy elleni focipárbaj, mely során a gyorsabb, technikásabb játékos az esélyesebb a győzelemre. Minden korosztály számára használható. Tervezett költség: nettó 20 millió Ft, bruttó 25,4 millió Ft
12. Marketing tevékenység (kötelezően tervezendő): a fejlesztett turisztikai attrakció piacra viteléhez kapcsolódóüzleti marketingtevékenység, promóció.
13. Nyilvánosság biztosítása (Kedvezményezettek tájékoztatási kötelezettségéhez kapcsolódó feladatok ellátása)
14. Integrált Településfejlesztési Stratégia (ITS) elkészítése
15. Rehabilitációs szakmérnök: mivel a projekt egyes elemei építési tevékenységnek minősülnek és a Látogatóközponthoz kapcsolódnak (ahol van akadálymentesítés), így kötelező a tevékenységek során rehabilitációs szakmérnök bevonása
16. Turisztikai szakértő bevonása (kötelező): a projekt szakmai tartalmának kidolgozásához és a megvalósításhoz kötelezően be kell vonni egy szakirányú végzettséggel (turizmus/közgazdász/területfejlesztő) és legalább 3 év turisztikai tapasztalattal rendelkező szakembert.
17. Közbeszerzési szakértő bevonása
18. Amennyiben a megpályázott összeg meghaladja az önkormányzat idegenforgalmi adóból származó adóbevételét, úgy a pályázónak vállalnia kell hogy a fenntartási időszak alatt az IFA állami kiegészítést turisztikai célra fordítja.
19. A turisztikai attrakciókhoz közterületen létesített parkolókat diszkriminációmentesen hozzáférhetővé kell tenni a nap 24 órájában. 40-nél több parkolóhely létesítésére kötelezett helyszíneken legalább két parkolóhelyen biztosítani kell az elektromos gépkocsi-töltési lehetőség későbbi, burkolatbontás nélkül történő kialakítását.
20. A támogatott létesítményekben minden esetben biztosítani kell a szelektív hulladékgyűjtés feltételeit mind a látogatóterekben, mind az üzemeltetés során.
21. Minden projekt esetében kötelező valamilyen szakmai együttműködést megvalósítani, és azok tartalmát és formáját a PET-ben bemutatni. Ezek lehetnek más attrakciók, turizmusban érintett szervezetek és kiemelt figyelmet kell fordítani a vállalkozásokkal (kkv-kal) tervezett együttműködésekre.
22. Részletes marketingstratégia készítése szükséges, melynek benyújtására legkésőbb az első mérföldkő keretében sor kell, hogy kerüljön:
23. A fejlesztés Turizmus 2.0-hoz történő illeszkedéséről írásban tájékoztatni szükséges a Magyar Turisztikai Ügynökséget, amely szakmai véleményt ad ki a fejlesztésről, amelyet a kérelem benyújtásakor mellékelni szükséges.
24. A projekt megvalósításának tervezett ideje: 36 hónap
A támogatás:
25. Kizárólag olyan település esetén vehető igénybe, amely rendelkezik legalább egy olyan attrakcióval, amelynek belépővel igazolt éves látogatószáma eléri a 20 000 főt.
26. A komponens keretében kizárólag olyan fejlesztési elemek támogathatóak, amelyek jelenleg a vonzerő vagy környezetének infrastrukturális hiányosságai közé sorolhatók, ugyanakkor fejlesztésük pozitívan befolyásolja a turisták településen eltöltött idejének minőségét és hosszát.
27. A fejlesztésnek a turisták igényeire kell fókuszálnia, egyéb településfejlesztési elemek nem támogathatóak.
28. A fejlesztéseket a környezeti szempontok figyelembevételével (amennyiben releváns környezeti hatástanulmány alapján) kell megvalósítani
A projekthez kapcsolódó költségek közül 100%-ban elszámolhatók az alábbi költségek:
1. Projektelőkészítés költségei
· Előzetes tanulmányok, dokumentumok költségei
· Projekt előkészítő tanulmány (PET)
· költség-haszon elemzés
· egyéb szükséges háttértanulmányok, szakvélemények (pl. szükségletfelmérés, előzetes igényfelmérés, célcsoport elemzése, piackutatás, helyzetfeltárás, szakvélemények
2. Műszaki dokumentáció költségei:
· műszaki tervek, engedélyezési-, kiviteli- és tendertervek, ezek hatósági díja, szakági tervek, műszaki felmérések vizsgálatok, energetikai tanúsítvány
· a művelési ág váltását, művelési ágból való kivétel költségei
·  környezeti hatásvizsgálat, előzetes vizsgálat, éghajlatváltozási rezilienciavizsgálat
·  egységes környezethasználati engedélyhez kapcsolódó vizsgálat
3. Közbeszerzés költsége:
· közbeszerzési szakértő díja, közbeszerzési tanácsadói tevékenység díja
· közbeszerzési eljárás díja
· rendszerhasználati díj
4. Egyéb projektelőkészítéshez kapcsolódó költség
· munkabér
· foglalkoztatást terhelő adók, járulékok
· személyi jellegű egyéb kifizetések
· egyéb projektelőkészítéshez kapcsolódó költség
5. Szakmai tevékenységhez kapcsolódó szolgáltatások költségei
· Műszaki ellenőri szolgáltatás költsége;
· Egyéb műszaki jellegű szolgáltatások költsége:
· egyéb mérnöki szakértői díjak
·  minőség-, környezet- és egyéb irányítási rendszerekhez kapcsolódó költségek
6. Egyéb szakértői szolgáltatási költségek:
· fordítás, tolmácsolás, lektorálás költsége
· felmérések, kimutatások, adatbázisok, kutatások, tanulmányok készítésének költsége (pl.: kiállítás tematikájának kidolgozása)
· turisztikai szakértő szolgáltatási költsége
7. Marketing, kommunikációs szolgáltatások költségei:
· marketingeszközök fejlesztése
· egyéb kommunikációs tevékenységek költségei
· marketingstratégia készítése
8. Kötelezően előírt nyilvánosság biztosításának költsége
9. Szakmai megvalósításban közreműködő munkatársak költségei
· Szakmai megvalósításban közreműködő munkatársak költségei
· megbízási díj
· foglalkoztatást terhelő adók, járulékok
· személyi jellegű egyéb kifizetések
· Szakmai megvalósításhoz kapcsolódó személyi jellegű ráfordítás
· munkabér
· foglalkoztatást terhelő adók, járulékok
· személyi jellegű egyéb kifizetések
· Szakmai megvalósításhoz kapcsolódó útiköltség, kiküldetési költség
· utazási költség
· szállásköltség
· helyi közlekedés költségei
· napidíj
10. Projekt menedzsment költségek
· Projektmenedzsment személyi jellegű ráfordítása
· munkabér
· foglalkoztatást terhelő adók, járulékok
· személyi jellegű egyéb kifizetések

Határozati javaslat:
A Képviselőtestület
1. Egyetért a Helyi és térségi turizmusfejlesztés c. TOP PLUSZ 1.1.3-21. kódszámú pályázat előterjesztés szerinti műszaki dokumentációjában foglalt műszaki tartalmával.
2. Felkéri a Zalakarosi Közös Önkormányzati Hivatalt a pályázati dokumentáció benyújtására.
3. Felhatalmazza a polgármester a pályázati eljárásban szükséges dokumentumok aláírására.

Határidő:            2022. május 16.
Felelős:               Novák Ferenc polgármester
Operatív felelős: Illés Gabriella, projektmenedzser
                            Ódor László Lajos Zalakarosi Turisztikai Nonprofit Kft. ügyvezetője


Zalakaros 2022. 03.01.

